คือสั่งให้กินยาgabapentin ก่อนนอน แล้วเมื่อคืนหนูกินเสร็จแล้ววางยาไว้ พอตอนเช้าหนูจะมากินยาหลังอาหารแต่ดันไปหยิบยาตัวนี้มากิน มันจะเป็นอะไรไหมคะ หนูกังวลมากเลยตอนนี้
สวัสดีค่ะ ยารักษาอาการปวดปลายประสาท gabapentin เป็นยาในกลุ่มยากันชัก ที่ส่งผลต่อสารเคมีและระบบประสาทในสมองที่เป็นสาเหตุของอาการชัก และยังนำมาใช้รักษาอาการปลายประสาทอักเสบได้ด้วยโดยเป็นยาที่ควรใช้ภายใต้การดูแลของแพทย์ และปกติแล้วนั้น จะแนะนำการใช้ยาก่อนนอน เพราะยาตัวนี้อาจมีฤทธิ์ให้ง่วงซึมกรณีที่กินผิดเอามากินตอนเช้านั้น ไม่น่ามีผลเสียอะไรร้ายแรง ให้สังเกตอาการง่วงซึมที่อาจเกิดขึ้นได้หลังจากนี้ และในคืนนี้ก็ให้งดกิน คือเท่ากับว่าในวันนี้ได้กินเป็นมื้อเช้าไปแล้ว พอวันถัดไปก็ให้กลับไปกินยาในเวลาก่อนนอนตามปกติ